hu hu hu hu hu hu hu hu hu hu hu hu hu hu hu hu hu hu it it it hu hu hu hu hu en hu hu hu hbs_lat hu hbs_lat hu en hu en hu en hu oc hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu it hu hu hu it fr pl hu hu hu hu hu hu hu hu hu hu hu hu hu hu
A Barcisi-tó (olaszul: Lago di Barcis, standard friuli nyelven Lâc di Barcis, a helyi nyugat-friuli nyelven Lâc di Barce,[1] egy mesterséges tó Észak-Olaszországban, Friuli-Venezia Giulia régió nyugati részén, Pordenone megyében, a Karni-Alpok előterében, a Friuli-Dolomitokban, Barcis [ejtsd bárcsisz] község közigazgatási területén.
A Wikimédia Commons tartalmaz Barcisi-tó
A duzzasztott tó Pordenone megye nyugati részén, a Cellina-völgyben (Valcellina) fekszik. A völgy a benne folyó Cellina hegyipatakról (olaszul: torrente) kapta a nevét, amely északabbra, a Friuli-Dolomitok Natúrpark területén ered, és nyugat felé nagy kanyart leírva, beleömlő Settimana és Cimolana patakokkal kibővülve folyik a Cellina-völgy északnyugat–délkeleti lejtésű alsó szakaszában. 402 méter tengerszint feletti magasságban, Barcis községnél duzzasztógáttal rekesztették el, elárasztva a völgy egy részét és kialakítva a Barcisi-tavat.
A tó völgyét övező hegyek: északon a Monte Resettùm (2067 m), nyugaton a Crep Nudo (2207 m) és a Messer (2230 m), délen a Cavallo-hegy (2251 m) és a Cjastelât (1641 m), végül keleten a Raut (2026 m) e Fara (1342 m). A hegyek neve a helyi, nyugat-friuli nyelvjárást tükrözi.
A tóból kilépő Cellina-patak Montereale Valcellina városnál a Livenza folyó síkságára ér, és több mesterséges csatornán keresztül végül ebbe a folyóba ömlik.
A Friuli-Dolomitok hegycsoportja (Dolomiti Friulane), melyet „Piavéntúli Dolomitoknak” (Dolomiti d’Oltre Piave) is neveznek, a Déli Karni-Alpok (Prealpi Carniche) nyugati hegycsoportját jelenti, melyeket a Piave, Tagliamento, Meduna folyók és a Cellina patak völgyei fognak közre. A Friuli-Dolomitok Natúrpark (Parco naturale delle Dolomiti Friulane) 2009. június 26-án felkerült az UNESCO természeti Világörökség listájára.
A Ponte Antoi elnevezésű duzzasztógátat és vízerőművet, a rajta átvezető úttal együtt 1954-ben építették, 402 méter tengerszint feletti magasságban. Az így felduzzasztott új mesterséges tó 1955-re alakult ki, 13,6 millió m3 vizet fogad magába. Barcis község a tó északi partján fekszik. A tó hamarosan kedvelt kirándulóhellyé vált, nem utolsósorban víztükrének különleges zöldeskék színárnyalata miatt. Napjainkban Barcis forgalmas vízisport-központ, windszörfösök, sportvitorlázók, motorcsónak-versenyzők, sporthorgászok találkozóhelyévé.
A völgyön végighalad az SS-251. számú főútvonal, amely keletről, a venetói Portogruarótól indul, a Friuli-Venezia Giulia régióbeli Pordenonén át, Montereale Valcellina várostól a Cellina-patak völgyében halad felfelé a vízválasztót képező Szent Oszvald-hágóhoz (Passo di Sant’Osvaldo). Longarone városnál átlép a Piave folyón ismét Veneto régióba. A Dolomitok szívébe vezető Zoldo-völgyön át az Agordói-völgy (Agordino) vidékén végződik, Colle Santa Lucia községnél becsatlakozik az SS-203-as (SR-203-as) számú „Agordina” főútba.
↑ Toponomastica: denominazioni ufficiali in lingua friulana. [2013. szeptember 27-i dátummal az eredetiből archiválva]. (Hozzáférés: 2018. május 11.)
A Wikimédia Commons tartalmaz Barcis témájú médiaállományokat.
Claudio Cima. I laghi delle dolomiti, 2 (olasz nyelven). Edizioni Mediterranee (1996). ISBN 88-272-1091-1
Database LIMNO. Banca dati dei laghi italiani (olasz nyelven). ise.cnr.it. [2016. március 4-i dátummal az eredetiből archiválva]. (Hozzáférés: 2018. május 11.)
„Elvis Del Tedesco”: La diga di Ponte Antoi a Barcis (olasz nyelven). progettodighe.it date = 2012-04. (Hozzáférés: 2018. május 11.)
Friuli-Dolomitok Natúrpark(wd) (Parco naturale delle Dolomiti Friulane)
Déli Karni-Alpok(wd) (Prealpi Carniche)
A lap eredeti címe: „https://hu.wikipedia.org/w/index.php?title=Barcisi-tó&oldid=24445850”
Utoljára szerkesztve 2021. december 5., 01:10-kor
A lap utolsó módosítása: 2021. december 5., 01:10
A lap szövege CC BY-SA 3.0 alatt érhető el, ha nincs külön jelölve.